
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 539 

7 Μαρτίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Διαδικτυακή σύνδεση επιχειρήσεων - «ΕΛΓΟ-ΔΗΜΗ- 

ΤΡΑ». 1 

Απασχόληση για απλή νυκτερινή εργασία και ημε¬ 
ρήσια και νυκτερινή εργασία κατά τις Κυριακές 
και εξαιρέσιμες ημέρες προς συμπλήρωση του 
εβδομαδιαίου υποχρεωτικού ωραρίου, για σαρά¬ 
ντα έναν (41) υπαλλήλους της Διεύθυνσης Επο- 
πτείας Καζίνων του Υπουργείου Τουρισμού για το 
χρονικό διάστημα από τη δημοσίευση της σχετι¬ 


κής απόφασης σε ΦΕΚ και έως 31.3.2013. 2 

Καθιέρωση υπερωριακής απασχόλησης υπαλλήλων 
της Διεύθυνσης Ανάπτυξης Περιφερειακής Ενό¬ 
τητας Ροδόπης για το έτος 2013. 3 


ΑΠΟΦΑΣΕΙΣ 

Αριθ. 647/27509 (1) 


Διαδικτυακή σύνδεση επιχειρήσεων - 
«ΕΛΓΟ-ΔΗΜΗΤΡΑ». 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ-ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 33 του ν. 2538/1997 «Τροποποίηση της 
κείμενης νομοθεσίας για τα γεωργικά και κτηνιατρικά 
φάρμακα, ρύθμιση χρεών συνεταιριστικών οργανώσεων 
και άλλες διατάξεις» (ΦΕΚ Α'242), όπως τροποποιήθηκε 
με το άρθρο 33 του ν. 3147/2003 (ΦΕΚ ΑΊ32). 

β) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Ανθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ίδιου ως άνω νόμου, όπως αυτό αντικαταστάθηκε με το 


άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α'98). 

2. Τον Κανονισμό (ΕΚ) αριθ. 178/2002 του Ευρωπαϊκού 
Κοινοβουλίου και του Συμβουλίου (ΕΕ I. 31 της 1.2.2002, 
ο. 1) «για τον καθορισμό των γενικών αρχών και απαι¬ 
τήσεων της νομοθεσίας για τα τρόφιμα, για την ίδρυση 
της Ευρωπαϊκής Αρχής για την Ασφάλεια των Τροφίμων 
και τον καθορισμό διαδικασιών σε θέματα ασφαλείας 
των τροφίμων», όπως κάθε φορά ισχύει. 

3. Τον Εκτελεστικό Κανονισμό (ΕΕ) αριθ. 931/2011 της 
Επιτροπής «σχετικά με τις απαιτήσεις ανιχνευσιμότητας 
που ορίζει ο κανονισμός (ΕΚ) αριθ. 178/2002 του Ευρω¬ 
παϊκού Κοινοβουλίου και του Συμβουλίου για τρόφιμα 
ζωικής προέλευσης», όπως κάθε φορά ισχύει. 

4. Την υπ’ αριθ. 12993/12.10.2012 εισήγηση του «ΕΛΓΟ- 
ΔΗΜΗΤΡΑ» «Ηλεκτρονική υποβολή μηνιαίων ισοζυγίων 
κρέατος μέσω διαδικτύου». 

5. Την υπ’ αριθ. Υ44/5.7.2012 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Αγροτικής Ανάπτυξης και Τροφίμων Χαρακόπουλο 
Μάξιμο» (ΦΕΚ Β’ 2094/6.7.2012). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 
Σκοπός 

Σκοπός της παρούσας είναι η καθιέρωση της υπο¬ 
χρεωτικής διαδικτυακής σύνδεσης όλων των επιχει¬ 
ρήσεων των παρ. 2β, γ του άρθρου 2 της υπ’ αριθ. 
412/8932/23.1.2012 απόφασης των Υπουργών Εσωτερικών, 
Οικονομικών και Αγροτικής Ανάπτυξης και Τροφίμων 
(ΦΕΚ Β'149/3.2.2012), με τον «ΕΛΛΗΝΙΚΟΣ ΓΕΩΡΓΙΚΟΣ 
ΟΡΓΑΝΙΣΜΟΣ - ΔΗΜΗΤΡΑ» (εφεξής «ΕΛΓΟ-ΔΗΜΗΤΡΑ») 
για την παρακολούθηση των σφαγών, τη διακίνηση του 
κρέατος, την τήρηση των μηνιαίων ισοζυγίων κρέατος, 
καθώς και την εφαρμογή του άρθρου 18 του Κανονι¬ 
σμού (ΕΚ) αριθ. 178/2002 και του Κανονισμού (ΕΕ) αριθ. 
931/2011 σχετικά με την ανιχνευσιμότητα των τροφίμων 
ζωικής προέλευσης. 

Αρθρο 2 
Αρμόδιες αρχές 

1. Η Διεύθυνση Ζωικής Παραγωγής και Αξιοποίησης 
Προϊόντων Αυτής (Α.Π.Α.) του Υπουργείου Αγροτικής 
Ανάπτυξης και Τροφίμων (ΥΠΑΑ.Τ.) ορίζεται ως αρμόδια 
αρχή για την εποπτεία εφαρμογής του συστήματος της 
διαδικτυακής σύνδεσης των επιχειρήσεων των παρ. 2β, γ 
του άρθρου 2 της υπ’ αριθ. 412/8932/23.1.2012 απόφασης 
με τον «ΕΛΓΟ-ΔΗΜΗΤΡΑ». 

2.0 «ΕΛΓΟ-ΔΗΜΗΤΡΑ» ορίζεται ως φορέας υλοποίησης 
της διαδικτυακής σύνδεσης των επιχειρήσεων της παρ. 2 
του άρθρου 2 της υτϊ αριθ. 412/8932/23.1.2012 απόφασης, με 
τα δεδομένα της διαδικτυακής εφαρμογής «ΑΡΤΕΜΙΣ», η 
οποία έχει την δυνατότητα να «διαβάζει» στοιχεία από τις 
βάσεις δεδομένων του ΥΠ.Α.Α.Τ. και του ΟΠΕΚΕΠΕ, καθώς 
και ως αρμόδια αρχή για λειτουργία του συστήματος και 
την επεξεργασία των σχετικών στοιχείων. 

Αρθρο 3 

Υποχρεώσεις του «ΕΛΓΟ-ΔΗΜΗΤΡΑ» 

1. Για την εφαρμογή της παρούσας απόφασης ο «ΕΛ¬ 
ΓΟ-ΔΗΜΗΤΡΑ» υποχρεούταί: 

α) Να δώσει στις επιχειρήσεις των παρ. 2β, γ του άρ¬ 
θρου 2 της υπ’ αριθ. 412/8932/23.1.2012 απόφασης, πρό¬ 
σβαση σε ένα νέο λογισμικό βάσει των απαιτήσεων και 
των δεδομένων της διαδικτυακής εφαρμογής «ΑΡΤΕ- 
ΜΙΣ», για την παρακολούθηση των σφαγών, τη διακίνηση 
του κρέατος και την τήρηση των μηνιαίων ισοζυγίων 
κρέατος, καθώς και να τους παρέχει τεχνική υποστήριξη 
κατά την έναρξη λειτουργίας του προγράμματος. 

β) Να επεξεργάζεται τα διαβιβαζόμενα στοιχεία, στη 
βάση δεδομένων της διαδικτυακής εφαρμογής «ΑΡΤΕ- 
ΜΙΣ», πραγματοποιώντας διασταυρωτικούς ελέγχους 
που αφορούν την προέλευση αλλά και την ασφάλεια 
του κρέατος και των προϊόντων αυτού. 

γ) Να διαθέτει πληροφορίες και στατιστικά δεδομένα 
από τα επεξεργασμένα στοιχεία, στις ενδιαφερόμενες 
επιχειρήσεις των παρ. 2β, γ του άρθρου 2 της υπ’ αριθ. 
412/8932/23.1.2012 απόφασης, καθώς και σε οποιονδήπο- 
τε άλλο φορέα χρειάζεται αυτές τις πληροφορίες για 
την εφαρμογή των Κανονισμών (ΕΚ) 852/2004, 853/2004, 
854/2004 και 1069/2009 του Ευρωπαϊκού Κοινοβουλίου 
και του Συμβουλίου, καθώς και των Κανονισμών που 
εκδίδονται για την εκτέλεσή τους. 

δ) Να διαθέσει στη Διεύθυνση Ζωικής Παραγωγής και 
Α.Π.Α. του ΥΠ.Α.Α.Τ. ειδικό λογισμικό για τη διευκόλυνση 
της εποπτείας εφαρμογής του συστήματος. 

2. Σε περίπτωση που ο «ΕΛΓΟ-ΔΗΜΗΤΡΑ» διαπιστώ¬ 
σει, μετά από τη διασταύρωση των στοιχείων, πα¬ 
ραβάσεις που εμπίπτουν στις διατάξεις της υπ’ αριθ. 
412/8932/23.1.2012 απόφασης, ενημερώνει τις αρμόδιες 
αρχές του άρθρου 9 αυτής για την επιβολή των κυ¬ 
ρώσεων σύμφωνα με το άρθρο 8 της ιδίας ως άνω 
απόφασης, καθώς και την αρμόδια αρχή της παρ. 1 του 
άρθρου 2 της παρούσας. 

Αρθρο 4 

Υποχρεώσεις επιχειρήσεων 

Γ ια την εφαρμογή της παρούσας οι επιχειρήσεις των 
παρ. 2β, γ του άρθρου 2 της υπ’ αριθ. 412/8932/23.1.2012 
απόφασης, υποχρεούνταί: 

α) Να συνεργαστούν με τον «ΕΛΓΟ-ΔΗΜΗΤΡΑ» για 
την εγκατάσταση και λειτουργία του συστήματος, και 

β) Να αποστέλλουν στον «ΕΛΓΟ-ΔΗΜΗΤΡΑ» τα στοιχεία 
του άρθρου 6 της υπ’ αριθ. 412/8932/23.1.2012 απόφασης. 


Τα σφαγεία υποχρεούνταί στην ηλεκτρονική υποβολή του 
βιβλίου σφαγών εντός δέκα ημερών από την ημερομηνία 
σφαγής, ή την ηλεκτρονική δήλωση μη σφαγών. 

Αρθρο 5 

Κυρώσεις 

1. Σε περίπτωση άρνησης εφαρμογής της ηλεκτρονι¬ 
κής διασύνδεσης ή καθυστέρησης εκ μέρους των σφα¬ 
γείων της ηλεκτρονικής υποβολής του βιβλίου σφαγών, 
πέραν των δέκα ημερών από την ημέρα σφαγής, ο «ΕΛ¬ 
ΓΟ-ΔΗΜΗΤΡΑ» ζητά εγγράφως από την επιχείρηση να 
συμμορφωθεί, μέσα σε καθορισμένο χρονικό διάστημα. 
Σε περίπτωση που η επιχείρηση δε συμμορφωθεί εντός 
του οριζόμενου χρονικού διαστήματος, επιβάλλεται χρη¬ 
ματικό πρόστιμο το οποίο κυμαίνεται από χίλια (1.000€) 
έως δέκα χιλιάδες Ευρώ (10.000 €) με απόφαση του 
Υπουργού Αγροτικής Ανάπτυξης και Τροφίμων, μετά 
από εισήγηση του «ΕΛΓΟ-ΔΗΜΗΤΡΑ». Γ ια την επιβολή 
του τελικού προστίμου συνεκτιμάται ιδίως το μέγεθος 
της επιχείρησης (μικρή - μεγάλη) και ο αριθμός των 
υποτροπών. Γ ια την εκτίμηση του μεγέθους της επιχεί¬ 
ρησης μπορεί να ληφθεί υπόψη και ο κύκλος εργασιών 
αυτής, εφόσον είναι διαθέσιμος. 

2. Οι κυρώσεις της παρ. 1, δεν επιβάλλονται όταν δι¬ 
απιστωθεί ότι η παράβαση ή η μη συμμόρφωση έγινε 
για λόγους ανωτέρας βίας ή εξαιρετικών περιστάσεων 
δεόντως αιτιολογημένων ή όταν διαπιστωθεί ότι η πα¬ 
ράβαση δεν έγινε από δόλο ή βαριά αμέλεια. 

Αρθρο 6 

Καταργούμενες διατάξεις 

Από την έναρξη ισχύος της παρούσας απόφασης, κα- 
ταργούνται οι διατάξεις της υπ’ αριθ. 328611/28.9.2009 
απόφασης του Υφυπουργού Αγροτικής Ανάπτυξης και 
Τροφίμων «Διαδικτυακή σύνδεση σφαγείων - ΕΛ.Ο.ΓΑ.Κ. 
και λοιπών φορέων» (ΦΕΚ Β'2117/30.9.2009). 

Αρθρο 7 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΑΓΡΟΤΙΚΗΣ ΑΝΑΠΤΥΞΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΚΑΙ ΤΡΟΦΙΜΩΝ 

ΚΩΝ/ΝΟΣ ΧΑΤΖΗΔΑΚΗΣ ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθ. 2165 (2) 

Απασχόληση για απλή νυκτερινή εργασία και ημερήσια 
και νυκτερινή εργασία κατά τις Κυριακές και εξαι¬ 
ρέσιμες ημέρες προς συμπλήρωση του εβδομαδι¬ 
αίου υποχρεωτικού ωραρίου, για σαράντα έναν (41) 
υπαλλήλους της Διεύθυνσης Εποπτείας Καζίνων του 
Υπουργείου Τουρισμού για το χρονικό διάστημα από 
τη δημοσίευση της σχετικής απόφασης σε ΦΕΚ και 
έως 31.3.2013. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το ν. 3270/2004, «Αρμοδιότητες Υπουργείου Του- 

ριστικής Ανάπτυξης και Θεμάτων Τουρισμού», (ΦΕΚ 
187/Α/11.10.2004). 

2. Τις διατάξεις του Π.Δ. 149/2005, άρθρο 16, «Οργανισμός 
Υπουργείου Τουριστικής Ανάπτυξης», (ΦΕΚ/211/Α/22.8.2005). 

3. Το Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (ΦΕΚ 141 /Α/21.6.2012) 
όπως τροποποιήθηκε με το ΠΔ. 98/2012 «Τροποποίηση ΠΔ. 
85/2012 «Ιδρυση και μετονομασία Υπουργείων, μεταφορά 
και κατάργηση υπηρεσιών» (Α/141) (ΦΕΚ160/Α/10.8.2012)». 

4. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α/21.6.2012). 

5. Το άρθρο 22 του ν. 2362/1995, «Περί Δημοσίου Λογι¬ 
στικού, ελέγχου των δαπανών του Κράτους και άλλες 
διατάξεις», (ΦΕΚ 247/Α/27.11.1995) όπως τροποποιήθηκε 
με τις διατάξεις του ν. 3871/2010 «Δημοσιονομική Δια¬ 
χείριση και Ευθύνη», (ΦΕΚ 141/Α/17.8.2010). 

6. Το άρθρο 20 του ν. 4024/2011 «Υπερωριακή εργασία» 
(ΦΕΚ 226/Α/27.10.2011) καθώς και την 2/78400/0022/14.11.2011 
εγκύκλιο του Υπουργείου Οικονομικών «Παροχή οδηγιών 
για την εφαρμογή των διατάξεων του Β' Κεφαλαίου του ν. 
4024/2011 (ΦΕΚ 226/Α/) «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015». 

7. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια και άλλες διατάξεις», 
(Φ.Ε.Κ. 112/Α/13.7.2010). 

8. Το άρθρο 45 του ν. 4071/2012, «Ρυθμίσεις για την τοπική 
ανάπτυξη, την αυτοδιοίκηση και την αποκεντρωμένη διοίκη¬ 
ση Ενσωμάτωση Οδηγίας 2009/50/ΕΚ» (ΦΕΚ85/Α/11.4.2012). 

9. Το ν. 2206/1994, «Ιδρυση, οργάνωση, λειτουργία, έλεγ¬ 
χος καζίνων και άλλες διατάξεις» (ΦΕΚ 62/Α/20.4.1994) 
άρθρο 3 παρ. 1 «Η λειτουργία της επιχείρησης καζίνου 
εξαιρείται από τις εκάστοτε ισχύουσες διατάξεις ωρα¬ 
ρίων ομοειδών επιχειρήσεων». 

10. Την υπ’ αριθ. 1036/26.5.1995 Κοινή Υπουργική απόφαση 
των Υπουργών Τουρισμού και Δημόσιας Τάξης «Καθορι¬ 
σμός των δικαιολογητικών των προσλαμβανομένων για 
εργασία στα Καζίνο και έλεγχος τήρησης της δημόσιας 
τάξης» και ειδικότερα το άρθρο 8, (ΦΕΚ 549/Β/22.6.1995). 

11. Την υπ’ αριθ. Τ/6736/01.07.2003 απόφαση του Υφυ¬ 
πουργού Ανάπτυξης -Τομέας Τουρισμού, «Κανονισμός 
Διοικητικού Ελέγχου και Εποπτείας της Λειτουργίας 
των Καζίνο», (ΦΕΚ 929/Β/04.7.2003). 

12. Την υπ’ αριθ. 2/36580/0022 «Καθορισμός ημερών 
μετακινήσεων των μονίμων υπαλλήλων και με σχέση 
εργασίας ιδιωτικού δικαίου αορίστου χρόνου για διε¬ 
νέργεια ελέγχου στις επιχειρήσεις καζίνο ανά την επι¬ 
κράτεια» (ΦΕΚ 1014/Β/30.6.2010). 

13. Την υπ’ αριθ. 2/16606/0022/24.04.2009 εγκύκλιο του 
Υπουργείου Οικονομίας & Οικονομικών «Υπερωριακή 
απασχόληση προσωπικού με σχέση εργασίας ιδιωτικού 
δικαίου του Δημοσίου, ΝΠΔΔ & ΟΤΑ». 

14. Τα υπ’ αριθ. 705/14.12.2012 και 7/7.1.2013 υπηρεσιακά 
σημειώματα της Διεύθυνσης Διοικητικού. 

15. Τα υπ’ αριθ. α) 09/29.01.2013 β) 30/5-3-2013 και γ) 
30/5-3-2013 (σε ορθή επανάληψη) υπηρεσιακά σημειώ¬ 
ματα της Διεύθυνσης Εποπτείας Καζίνων. 

16. Η δαπάνη που θα προκληθεί από την παρούσα 
απόφαση ανέρχεται στο ποσό των τριάντα έξι χιλιάδων 
(36.000,00) ευρώ, θα βαρύνει τον τακτικό προϋπολογισμό 
του έτους 2013 και τον ΚΑΕ 0512 εντός του διαθέσιμου 
ποσοστού της υπό Ειδικό Φορέα 45/110 πίστωσης στον 


οποίο υπάρχει εγγεγραμμένη πίστωση σύμφωνα με την 
υπ’ αριθ. 322/09.01.2013 απόφαση ανάληψης δαπάνης 
(ΑΔΑ: ΒΕΦΧΟΟ-ΚΤ8) για το ανωτέρω ποσό η οποία κα¬ 
ταχωρίστηκε με αύξοντα αριθμό 3444 στο βιβλίο εγκρί¬ 
σεων και εντολών πληρωμής της οικείας ΥΔΕ, εντός 
εγκεκριμένων ορίων του προϋπολογισμού για τους μήνες 
Ιανουάριο, Φεβρουάριο και Μάρτιο του 2013. 

17. Την υπ’ αριθ. 2165/7.02.2013 απόφαση Υπουργού Του¬ 
ρισμού «Απασχόληση για απλή νυκτερινή εργασία και 
ημερήσια και νυκτερινή εργασία κατά τις Κυριακές και 
εξαιρέσιμες ημέρες προς συμπλήρωση του εβδομαδιαίου 
υποχρεωτικού ωραρίου, για τριάντα επτά (37) υπαλλήλους 
της Διεύθυνσης Εποπτείας Καζίνων του Υπουργείου Του- 
ρισμού για το χρονικό διάστημα από τη δημοσίευση της 
σχετικής απόφασης σε ΦΕΚ και έως 31.3.2013». 

18. Το γεγονός ότι ο διοικητικός έλεγχος και η επο- 
πτεία της λειτουργίας των Καζίνων διενεργείται από 
εντεταλμένους υπαλλήλους της Διεύθυνσης Εποπτείας 
Καζίνων, και οι αυξημένες ανάγκες προκύπτουν από το 
μειωμένο αριθμό προσωπικού το οποίο ασκεί διαρκή, 
καθημερινό και επιτόπιο έλεγχο σε εννέα (9) επιχειρή¬ 
σεις Καζίνο, τα οποία λειτουργούν ανά την Επικράτεια 
σε εικοσιτετράωρη (24) βάση, αποφασίζουμε: 

Εγκρίνουμε την απλή νυκτερινή εργασία και ημερήσια 
και νυκτερινή εργασία κατά τις Κυριακές και εξαιρέσιμες 
ημέρες προς συμπλήρωση του εβδομαδιαίου υποχρεω¬ 
τικού ωραρίου, για σαράντα έναν (41) υπαλλήλους της 
Διεύθυνσης Εποπτείας Καζίνων του Υπουργείου Τουρι¬ 
σμού, οι οποίοι στελεχώνουν τα κλιμάκια ελέγχου και 
εποπτείας των εννέα (9) επιχειρήσεων Καζίνο τα οποία 
λειτουργούν ανά την Επικράτεια σε εικοσιτετράωρη (24) 
βάση, για το χρονικό διάστημα από τη δημοσίευση της 
σχετικής απόφασης σε ΦΕΚ και έως 31.3.2013, ως εξής: 

Για σαράντα έναν (41) υπαλλήλους και για το χρονικό 
διάστημα από τη δημοσίευση της σχετικής απόφασης 
σε ΦΕΚ και έως 31.3.2013. 

(8.598) ώρες απλές νυχτερινές (υποχρεωτικής εργασίας) 

(3.720) ώρες εξαιρέσιμες ημερήσιες (υποχρεωτικής 
εργασίας) 

(1.848) ώρες νυχτερινές Κυριακές και εξαιρέσιμες (υπο¬ 
χρεωτικής εργασίας). 

Την αρμοδιότητα της κατανομής των ανωτέρω ωρών 
έχει ο Προϊστάμενος της Διεύθυνσης Εποπτείας Καζίνων 
του Υπουργείου Τουρισμού, ο οποίος, δύναται, προκειμένου 
να καλυφθούν έκτακτες υπηρεσιακές ανάγκες, να χρησι¬ 
μοποιήσει μεγαλύτερο αριθμό υπαλλήλων, χωρίς όμως να 
επηρεάζεται ο αριθμός των ανωτέρω εγκριθεισών ωρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 
-♦- 

Αριθ. οικ. 761 (3) 

Καθιέρωση υπερωριακής απασχόλησης υπαλλήλων της 
Διεύθυνσης Ανάπτυξης Περιφερειακής Ενότητας Ρο¬ 
δόπης για το έτος 2013. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Τις διατάξεις του άρθρου 16 παρ. 2 περ. β' του 
ν. 3205/2003 (ΦΕΚ 297 Τ.Α72003) «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και ΟΤΑ και άλλες διατάξεις», όπως τροποποιήθηκαν 
με τις διατάξεις του άρθρου 6 του Ν. 3833/2010 (ΦΕΚ 
40/Α/15-3-2010). 

4. Την υπ' αριθμ. 2/7093/0022/2004 απόφαση (ΦΕΚ 215/ 
Β/5-2-2004) «Επέκταση των διατάξεων του Ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.». 

5. Την υπ’ αριθ. 2/16606/0022/24-4-2009 εγκύκλιο της 
22ης Διεύθυνσης Μισθολογίου του Γενικού Λογιστηρίου 
του Κράτους «Υπερωριακή απασχόληση προσωπικού με 
σχέση εργασίας ιδιωτικού δικαίου του Δημοσίου, των 
Ν.Π.Δ.Δ. και Ο.Τ.Α.». 

6. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α/1999) όπως ισχύουν σήμερα. 

7. Τις διατάξεις του άρθρου 23 του Ν. 3613/2007 (ΦΕΚ 
263/Α/2007). 

8. Τις διατάξεις του άρθρου 20, κεφάλαιο 2ο του 
Ν. 4024/2011 (ΦΕΚ 226/Α/2011) καθώς και την υπ’ αριθ. 
2/78400/0 022/14-11-2011 εγκύκλιο της 22ης Διεύθυνσης 
Μισθολογίου του Γενικού Λογιστηρίου του Κράτους 
«Συνταξιοδοτικές ρυθμίσεις, ενιαίο μισθολόγιο - βαθ¬ 
μολόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

9. Την ανάγκη κάλυψης εκτάκτων υπηρεσιακών ανα¬ 
γκών για το έτος 2013 από υπαλλήλους της Διεύθυνσης 
Ανάπτυξης Περιφερειακής Ενότητας Ροδόπης, δεδομέ¬ 
νου ότι υπάρχει σοβαρότατη έλλειψη προσωπικού για 
τη στελέχωση των υπηρεσιών της καθώς και αυξημένες 
αρμοδιότητες και φόρτος εργασίας. 

10. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
ασχολήθηκαν και εξακολουθούν να ασχολούνται πέραν 


του κανονικού ωραρίου εργασίας, δεδομένου ότι δεν 
είναι δυνατό να διεκπεραιωθούν οι εργασίες εντός του 
κανονικού ωραρίου εργασίας. 

11. Το γεγονός ότι για την παραπάνω υπερωριακή απα¬ 
σχόληση έχουν προβλεφθεί σχετικές πιστώσεις στον 
Προϋπολογισμό του οικονομικού έτους 2013 στον ειδικό 
φορέα 0351 της Περιφέρειας Ανατολικής Μακεδονίας - 
Θράκης, εγκρίνουμε: 

α) Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες για πέντε (5) συνολικά 
υπάλληλους της Διεύθυνσης Ανάπτυξης Περιφερειακής 
Ενότητας Ροδόπης. 

β) Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες τον μήνα για 
κάθε υπάλληλο, ήτοι 100 ώρες (5x20) το μήνα και ετη- 
σίως 1.200 ώρες (100x12). 

γ) Για τη Διεύθυνση Ανάπτυξης της Περιφερειακής 
Ενότητας Ροδόπης, θα εκδοθεί απόφαση συγκρότησης 
συνεργείου υπερωριακής απασχόλησης, στην οποία θα 
αναφέρονται ονομαστικά οι συμμετέχοντας υπάλληλοι, 
το αντικείμενο απασχόλησης, το χρονικό διάστημα και 
οι ώρες απασχόλησης για τον κάθε ένα, κατά μήνα. 

δ) Ο Προϊστάμενος της Διεύθυνσης θα βεβαιώνει την 
υπερωριακή απασχόληση των υπαλλήλων και θα τηρεί¬ 
ται ειδικό βιβλίο για το υπερωριακά παρασχεθέν έργο. 

ε) Το ύψος της δαπάνης που θα προκύψει υπολογί¬ 
ζεται να ανέλθει στο ποσό των δέκα χιλιάδων ευρώ 
#10.000,00# συνολικά, για το χρονικό διάστημα από 
27-2-2013 ως 31-12-2013 και θα καλυφθεί από πιστώσεις 
του Προϋπολογισμού του οικονομικού έτους 2013, Ειδι¬ 
κού Φορέα 0351, ΚΑΕ 0511.0001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 27 Φεβρουάριου 2013 
Ο Περιφερειάρχης 
ΑΡΙΣΤΕΙΔΗΣ ΓΙΑΝΝΑΚΙΔΗΣ 

